LUKONKO 5
Ne kukita kinyi su abangolomona ku kalaasa?
BOODYA KUKITA KINYI?
Banda kupwandjisha uno mwanda: Thomas leelo takumiina kwenda ku kalaasa nya. Sunga malooba. Na bwa looso. Bibangile takudi myeshi isatu kasha bamupalakeesha nkumo ibubi kwi beena kalaasa naye. Akupu, abaamudika tushina. Ingi nsaa, umune a kwabadi e kuponesha tuyee twaye na kukita bu’ye shi mwibikite pa bukopo, pangi ungi e kumutoboola kumongo, su Thomas bealuula, tamulungula bamutoboola nya. Efuku dibashala, koolomona kubakilakila mwanda abamutumina na mesaje a ku mukanyina mu telefone . . .
Su noobe baadya kwikala Thomas, boodya kukita kinyi?
BANDA KUNANGUSHEENA!
Twe mukutwe bukome nya! Byabya, we kwibakabila kushi kulwa ngoshi ya kwela makofi. Mu kipaso kinyi?
TOKITANGA KINTU SU NKIMUNE. Bible akula’shi: Muntu “mupatakane aleeshaa byadi na nsungu, anka sha-binangu eyilamaa, eeyibatshika.” (Nkindji 29:11) Su bwetatshisha bwa kushaala muumiine—baaba abakoolomo be kuleka.
TWALUSHANGA BUBI KU BUBI. Bible akula’shi: “Tanwalwishanga muntu bubi pa bubi.” (Beena-Looma 12:17) Kukimba kwalusha bubi ku bubi akunyisha’nka kulwisha myanda.
UUKA BILUMBU. Bible akula’shi: “Muntu mudimukye epengyelaa bubi.” (Nkindji 22:3) Kita moobe mooso bwa kusuuka bantu be na bilumbu na kusuuka myanda i kwibatakula bwa nkoolomona.
TOMPA KWIBAALUULA MU UNGI MUSHINDO. Bible akula’shi: “Lwaluulo lwa kalolo alubatshikaa nsungu.” (Nkindji 15:1) We mulombeene na kwela nabo miseku. Bu kileshesho, su bakoolomona’shi bokidi bukata, we kusela mapampa na kwibalungula’shi: “Namono’shi abitungu bande kupeela!”
KATUKA YAYA MBALO. Ungi mwana abetamina bu Nora e na bipwa 19 akula’shi: “Kushaala mumiine akuleesha’shi we muntu munyingye e na bukome butabukile yawa akoolomona. Akuleesha’shi we na kwikanda— eyikashi dishii nadyo yawa akoolomona.—2 imote 2:24.
NYING’ESHIMBA. Su bakumona kwi baaba abakoolomona’shi we na ntshimba, abanyinsha nkukalakasha. Kadi su bakumona’shi we n’eshimba dinyingye, tabakumono ku bisumanga nya.
LUNGULA UNGI MUNTU. Ungi mulongyeshi baadi alungula balongi baaye’shi: “Su abakoolomona t’oumiinanga, wakule. Su bwakula, bi kwibatakula bwa kupela nkoolomona.”
lua_Latn wol_Latn kik_Latn bem_Latn som_Latn ace_Latn run_Latn bem_Latn bem_Latn bem_Latn bem_Latn bem_Latn bem_Latn lua_Latn